Dizzie Tunes var sentrale i Troll, og gruppen skulle også danne utgangspunktet da Ellertsen på 70-tallet startet med teater- og revyoppsetninger. Sammen gjorde de Dizzie Tunes til én av de viktigste musikalske gjøglertruppene i sin samtid, i tradisjonen fra The Monn Keys. I 1990 overtok Jørg-Fr. Ellertsen utestedet Humla i Oslo, som under navnet Dizzie Showteater ble Dizzie Tunes' egen scene, hovedsakelig brukt av andre artister i Ellertsens stall, som Øivind Blunck, Hege Schøyen og Øystein Sunde.